b'\n_START_ARTICLE_\nAlice i Eventyrland (1951)\n_START_SECTION_\nHandling\n_START_PARAGRAPH_\nFilmen begynner med at en kanin l\xc3\xb8per forbi den halvslumrende jenta Alice. Kaninen peker urolig p\xc3\xa5 klokken sin og forsvinner i et hull i bakken. Alice forst\xc3\xa5r at det haster, og kryper nysgjerrig ned i hullet der kaninen forsvant. Der nede oppdager hun en eventyrverden, helt ulik hennes egen. Hun m\xc3\xb8ter flere underlige figurer, den ene mer merkelig enn den andre.\n_START_SECTION_\nPopularitet og \xc3\xb8konomi\n_START_PARAGRAPH_\nAlice i Eventyrland innbrakte $2,4 millioner i USA i 1951 og ytterligere $3,5 millioner i forbindelse med en relansering i 1974._NEWLINE_Den ble et kommersielt tap siden produksjonskostnadene var p\xc3\xa5 $3 millioner.\n_START_SECTION_\nAnmelderne\n_START_PARAGRAPH_\nDen ble godt mottatt av anmelderne, noe som gjenspeiles i at den har f\xc3\xa5tt 81\xc2\xa0% p\xc3\xa5 Rotten Tomatoes. Den amerikanske filmkritikeren Leonard Maltin gav den 3 av 4 stjerner. _NEWLINE_Det norske nettstedet CINERAMA gav den terningkast fem i 1999, mens Lyd & Bilde gav den seks av seks stjerner i 2011.\n_START_SECTION_\nPriser\n_START_PARAGRAPH_\nDen vant ingen priser, men ble nominert til en Oscar i klassen beste musikk, samt Gull\xc3\xb8ven under Filmfestivalen i Venezia.'